L 352/46 Euroopa Liidu Teataja 31.12.2008 KOMISJONI OTSUS, 15. detsember 2008, millega antakse luba Morinda citrifolia lehtede turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (teatavaks tehtud numbri K(2008) 8108 all) (Ainult ingliskeelne tekst on autentne) (2008/985/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (!) eriti selle artiklit 7, ning arvestades järgmist: (1) 10. novembril 2004 esitas äriühing Baker % McKenzie äriühingu Morinda Inc. nimel Belgia pädevale asutusele taotluse Morinda citrifolia lehtede turuleviimise kohta toidu uuendkoostisosana. (2) — 30. novembril 2005 esitas Belgia pädev toiduhindamis- asutus oma esialgse hindamisaruande. Kõnealuses aruandes tegi ta järelduse, et on vaja täiendavat hinda- mist. (3) Komisjon edastas esialgse hindamisaruande kõikidele liik- mesriikidele 21. märtsil 2006. (4) — Mõni liikmesriik tõstatas uusi küsimusi Morinda citrifolia lehtede ohutuse kohta. (5) Seepärast konsulteeriti 14. novembril 2006 Euroopa Toiduohutusametiga (EFSA). (6) — 10. juulil 2008 võttis EFSA vastu eritoitude, toitumise ja allergia teaduskomisjoni arvamuse komisjoni päringu kohta Morinda citrifolia L. lehtede ohutuse suhtes (»Opinion of the Scientific Panel on dietetic Products, Nutrition and Allergies on a reguest from the Commis- sion related to the safety of leaves from Morinda citrifolia L. (7) — Teaduskomisjon jõudis oma arvamuses järeldusele, et kuivatatud ja röstitud M. citrifolia lehtede kasutamine taimetee valmistamiseks eeldatavas sissevõtmiskoguses on ohutu. (1) EÜT L 43, 14.2.1997, lk 1. (8) — Teadusliku hindamise põhjal on kindlaks tehtud, et kuivatatud ja röstitud Morinda citrifolia lehed vastavad määruse (EÜ) nr 258/97 artikli 3 lõikes 1 sätestatud kriteeriumidele. (9) Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Lisas kirjeldatud kuivatatud ja röstitud Morinda citrifolia lehed võib viia ühenduse turule toidu uuendkoostisosana taimetee valmistamiseks. Artikkel 2 Nimetus, mis kantakse käesoleva otsusega lubatud toidu uuendkoostisosa sisaldava toidu märgistusele, on ,nonilehed” või ,Morinda citrifolia lehed”. Artikkel 3 Kuivatatud ja röstitud Morinda citrifolia lehti kasutatakse üksnes taimetee valmistamiseks. Need tuleb müügiks esitada viisil, et ühe tarbitava tassitäie taimetee valmistamiseks ei kasutataks rohkem kui 1 g kuivatatud ja röstitud Morinda citrifolia lehti. Artikkel 4 Käesolev otsus on adresseeritud äriühingule Morinda Inc., 333 West River Park Drive, Provo, Utah 84604, USA. Brüssel, 15. detsember 2008 Komisjoni nimel komisjoni liige Androulla VASSILIOU